אנדרטת הנייטרליות

אנדרטת הנייטרליות או קשת הנייטרליות (בטורקמנית: Bitaraplyk binasy או Bitaraplyk arkasy) היא אנדרטה שנבנתה במקור באשגבאט, בירת טורקמניסטן וניצבה בבירת המדינה בשנים 1998–2010. כיום מוצבת במחוז אשגבאט בפרברים, דרומית לעיר, לאחר שהועברה לשם בשנת 2010 והיא נפתחה מחדש ב-12 בדצמבר 2011.

 היסטוריה 
האנדרטה נבנתה  במרכז אשגבאט בשנים 1996—1998 בהוראת הרודן ספרמורט ניאזוב באמצעות חברת הבנייה הטורקית Polimeks. טקס הפתיחה נערך ב־12 בדצמבר 1998.

האנדרטה מורכבת מקשת בעלת שלוש רגליים, שהתפרסמה באופן מקומי בשם "החצובה".Radio Free Europe: Turkmen Leader Orders Predecessor's Statue Removed האנדרטה היא מבנה בגובה 75 מטרים שנבנתה בשנת 1998 בהוראת נשיא טורקמניסטן, ספרמורט ניאזוב, על מנת להנציח את עמדת הנייטרליות הרשמית של המדינה.The Times: 'Father of all Turkmen' toppled under orders of successor הבנייה עלתה 12 מיליון דולר ובראשה פסל בגובה 12 מטרים מצופה זהב של ניאזוב שהיה מסתובב אל השמש.BBC News: Turkmenistan ex-leader Niyazov's arch to be removed הקשת שלטה בקו הרקיע בעיר והייתה גבוהה יותר מארמון הנשיאות הסמוך והפסל היה מואר בלילה.

ב־18 בינואר 2010, חתם יורשו של ניאזוב כנשיא, גורבנגולי ברדימוחמדוב, על צו להתחיל בעבודה לפירוק והזזת הקשת.The Times: 'Father of all Turkmen' toppled under orders of successorFinancial Times: Turkmenistan to end personality cult היו דיווחים כי הקשת תפורק כבר בשנת 2008, אך הנשיא לא אישר את המהלך עד שנת 2010. הפירוק שווק כמהלך לשיפור העיצוב העירוני באשגבאט אך הוא נתפס כחלק מהקמפיין של ברדימוחמדוב להסרת סממני פולחן האישיות שיצר ניאזוב בשני העשורים של שלטונו בראש אחד המשטרים הטוטליטריים בעולם. ניאזוב קרא גם על ערים ושדות תעופה על שמו, הורה לבנות ארמון קרח ופירמידה בגובה , אך הפסל המצופה זהב תואר כסמל הידוע לשמצה ביותר במורשתו. ברדימוחמדוב העביר את האנדרטה לפרברים. הנשיא מינה את חברת הבנייה הטורקית פולימקס (Polimeks) לבצע את הריסת הקשת והאנדרטה. הסרת פסלו המוזהב של ניאזוב הושלמה ב-26 באוגוסט 2010.

אף על פי שהאנדרטה הוצבה במקום אחר, הפסל כבר לא מסתובב, אם כי עמדת הצפייה פתוחה בדרך כלל למבקרים ויש מעליות ב"רגלי" האנדרטה.

 ראו גם 
 דה-סטליניזציה

 קישורים חיצוניים 

 אנדרטת הנייטרליות באתר חברת הבנייה הטורקית "פולימקס"

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:1998
קטגוריה:אשגבאט: מבנים
קטגוריה:פולחן האישיות של ספרמורט ניאזוב